Blaze7451/Wiki-th-20250601 huggingface dataset:
โรงเรียนเทศบาลวัดกลาง

โรงเรียนเทศบาลวัดกลาง (Watklang Municipal School) เดิมมีชื่อว่าโรงเรียนประชาบาลตำบลเมืองเก่า 5 เป็นโรงเรียนที่อยู่ในความดูแลของสำนักการศึกษาเทศบาลนครขอนแก่น  ก่อตั้งเมื่อวันที่ 1 มกราคม พ.ศ. 2477 ตั้งอยู่ที่ ถนนเหล่านาดี ตำบลในเมือง อำเภอเมืองขอนแก่น จังหวัดขอนแก่น ปัจจุบันมีนักเรียนทั้งหมด 2,903 คน (ปีการศึกษา 2567)

**ประวัติโรงเรียน**
โรงเรียนเทศบาลวัดกลาง เดิมมีชื่อว่าโรงเรียนประชาบาลตำบลเมืองเก่า 5 และภายหลังได้โอนโรงเรียนไปขึ้นกับเทศบาลเมืองขอนแก่น(ปัจุบันคือ เทศบาลนครขอนแก่น)  จึงได้เปลี่ยนชื่อเป็น โรงเรียนเทศบาล 3 (วัดกลาง) ,โรงเรียนเทศบาล 2 (วัดกลาง)และถูกเปลี่ยนครั้งสุดท้ายเป็นโรงเรียนเทศบาลวัดกลางในปัจจุบัน

**รายนามผู้บริหาร**

**อ้างอิง**
หมวดหมู่:โรงเรียนในจังหวัดขอนแก่น
หมวดหมู่:โรงเรียนสังกัดเทศบาลนครขอนแก่น
หมวดหมู่:โรงเรียนที่ก่อตั้งในปี พ.ศ. 2477
โรงเรียนเทพศิรินทร์ ขอนแก่น

โรงเรียนเทพศิรินทร์ ขอนแก่น (Debsirin Khonkaen School, ย่อ: ท.ศ.ข., DSK) เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษาขอนแก่น  ประเภทโรงเรียนมัธยมศึกษาขนาดกลาง เปิดสอนในระดับชั้นมัธยมศึกษาตอนต้นและตอนปลาย แบบสหศึกษา ตั้งอยู่ เลขที่ 316 หมู่ 9 ถนนเทพดำเนิน ตำบลเมืองเก่า อำเภอเมืองขอนแก่น จังหวัดขอนแก่น และเป็นโรงเรียนใน กลุ่มโรงเรียนเทพศิรินทร์

**ประวัติ**
โรงเรียนเทพศิรินทร์ ขอนแก่น มีชื่อเดิมว่า โรงเรียนมิ่งเมืองขอนแก่น สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดโครงการส่งเสริมและพัฒนาคุณภาพสถานศึกษาขั้นพื้นฐานโดยระบบเครือข่าย เพื่อส่งเสริมคุณภาพการศึกษาขนาดเล็ก ขนาดกลางหรือโรงเรียนที่ต้องการ พัฒนาคุณภาพให้มีคุณภาพเท่าเทียมหรือใกล้เคียงโรงเรียนที่มีชื่อเสียง โดยสนับสนุนให้โรงเรียนที่มีชื่อเสียงมีส่วนร่วมในการพัฒนาคุณภาพโรงเรียน โครงการให้เป็นที่ยอมรับของชุมชน มีความเจริญก้าวหน้า ช่วยลดสภาพการย้ายถิ่นฐานโดยเป็นโรงเรียนในเครือข่ายของโรงเรียนที่มีชื่อ เสียง ช่วยรองรับนักเรียนให้พื้นที่มากขึ้น ฯพณฯ ดร.อดิศร เพียงเกษ รัฐมนตรีช่วยว่าการกระทรวงเกษตรและสหกรณ์ ซึ่งเป็นนักเรียนเก่าเทพศิรินทร์และเป็นชาวขอนแก่นโดยกำเนิดมีความปรารถนาจะ ให้เยาวชนในจังหวัดขอนแก่นมีโอกาสเข้าเรียนในโรงเรียนที่มีชื่อเสียง มีคุณภาพในการจัดการเรียนการสอน ฝึกสอนเด็กให้มีคุณธรรม จริยธรรม เป็นสุภาพบุรุษและสุภาพสตรี ดุจเดียวกับโรงเรียนเทพศิรินทร์ที่ได้ทำจนสำเร็จมาแล้ว 

**อ้างอิง**

**แหล่งข้อมูลอื่น**
  เว็บไซต์โรงเรียนเทพศิรินทร์ ขอนแก่น date=2017-09-24 
หมวดหมู่:โรงเรียนในจังหวัดขอนแก่น
ขอนแก่น
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2527
เดอะบิวตีอินไซด์

เดอะบิวตีอินไซด์ (The Beauty Inside; 뷰티 인사이드) เป็นภาพยนตร์เกาหลีใต้ในปี ค.ศ. 2015 อิงจากภาพยนตร์อเมริกันในชื่อเดียวกันในปี ค.ศ. 2012 เป็นเรื่องราวเกี่ยวกับชายคนหนึ่งที่ตื่นขึ้นมาในทุก ๆ วัน ร่างกายของเขาจะเปลี่ยนไป ภาพยนตร์เรื่องนี้เป็นการกำกับครั้งแรกของแพ็ก จง-ย็อล โดยก่อนหน้านี้เขาเคยเป็นผู้กำกับโฆษณา

**เนื้อเรื่องย่อ**
นักออกแบบเฟอร์นิเจอร์ อู-จิน ตื่นขึ้นมาทุกวันในร่างกายที่แตกต่างกัน ไม่ว่าจะเป็นอายุ เพศ และสัญชาติ บางครั้งเขาก็เป็นผู้ชาย, ผู้หญิง, คนแก่, เด็ก, หรือแม้กระทั่งชาวต่างชาติ เขามีเพียงจิตใจที่ยังคงเป็นคนเดิม แต่ภายนอกนั้นเขาเป็นคนใหม่เสมอ การมองใบหน้าที่แตกต่างในกระจกทุกเช้าเป็นเรื่องยากสำหรับเขาที่จะทำความคุ้นเคย
สิ่งเดียวที่ทำให้เขายังคงมีชีวิตต่อไปคือผู้หญิงที่เขารัก อี-ซู ผู้ซึ่งรู้ความลับของเขาและรักเขาทั้ง ๆ ที่ใบหน้าเปลี่ยนไปตลอด โดยที่อู-จินต้องพยายามทำให้อี-ซูรู้ว่า ในทุก ๆ วัน ร่างกายของเขาจะเปลี่ยนเป็นใคร

**นักแสดง**
ฮัน ฮโย-จู รับบทเป็น อี-ซู
*คิม แด-มย็อง รับบทเป็น อู-จิน
*โด จี-ฮัน รับบทเป็น อู-จิน
*แพ ซ็อง-อู รับบทเป็น อู-จิน
*ช็อน ย็อง-อุน รับบทเป็น อู-จิน
*พัก ชิน-ฮเย รับบทเป็น อู-จิน
*อี บ็อม-ซู รับบทเป็น อู-จิน
*พัก ซอ-จุน รับบทเป็น อู-จิน
*คิม ซัง-โฮ รับบทเป็น อู-จิน
*ช็อน อู-ฮี รับบทเป็น อู-จิน
*จุริ อุเอะโนะ รับบทเป็น อู-จิน
*อี แจ-จุน รับบทเป็น อู-จิน
*คิม มิน-แจ รับบทเป็น อู-จิน
*อี ฮย็อน-อู รับบทเป็น อู-จิน
*โช ดัล-ฮวัน รับบทเป็น อู-จิน
*อี จิน-อุก รับบทเป็น อู-จิน
*ฮง ดา-มี รับบทเป็น อู-จิน
*ซอ คัง-จุน รับบทเป็น อู-จิน
*คิม ฮี-ว็อน รับบทเป็น อู-จิน
*อี ดง-อุก รับบทเป็น อู-จิน
*โก อา-ซ็อง รับบทเป็น อู-จิน
*คิม จู-ฮย็อก รับบทเป็น อู-จิน
*ยู ย็อน-ซ็อก รับบทเป็น อู-จิน
*อี ดง-ฮวี รับบทเป็น ซัง-แพ็ก
*มุน ซุก รับบทเป็น แม่ของอู-จิน
*อี คย็อง-ย็อง รับบทเป็น พ่อของอู-จิน
*อี มี-โด รับบทเป็น ฮง อึน-ซู
*อี ซึง-ชัน รับบทเป็น อู-จิน
*กว็อน กี-ฮา รับบทเป็น อู-จิน
*ชเว ยง-มิน รับบทเป็น พ่อของอี-ซู
*ชิน ดง-มี รับบทเป็น หัวหน้าแผนก
*คิม ซี-อึน รับบทเป็น แม่ในอดีตของอู-จิน
*คิม รก-คย็อง รับบทเป็น อู-จิน 52
*คิม กวัง-ซ็อบ รับบทเป็น อู-จิน 86
*พัก กึน-รก รับบทเป็น อู-จิน 44
*ยุน-ฮวัน รับบทเป็น อู-จิน 19
*คิม ย็อน-ฮี รับบทเป็น อู-จิน 39
*ซน ซ็อง-ชัน รับบทเป็น อู-จิน 77
*พัก มิน-ซู รับบทเป็น อู-จิน 80

**การเผยแพร่**

**ทวีปเอเชียและอเมริกาเหนือ**
เดอะบิวตีอินไซด์ ขายลิขสิทธิ์ให้ตลาดภาพยนตร์เมืองกานไปเผยแพร่ใน 11 ประเทศในทวีปเอเชียรวมถึง ญี่ปุ่น, ฮ่องกง, มาเก๊า, ไต้หวัน, สิงคโปร์, มาเลเซีย, อินโดนีเซีย, บรูไน และฟิลิปปินส์
ในสหรัฐ บริษัทเวลล์โกยูเอสเอ ได้นำภาพยนตร์เรื่องนี้เข้ามาฉายในวันที่ 11 กันยายน ค.ศ. 2015 และออกวางจำหน่ายในรูปแบบของดีวีดีและบลูเรย์เมื่อวันที่ 2 กุมภาพันธ์ ค.ศ. 2016

**การนำมาสร้างใหม่**
ในเดือนมกราคม ค.ศ. 2017 มีการประกาศว่า เอมีเลีย คลาร์ก ได้รับเลือกให้เป็นนักแสดงนำหญิงในภาพยนตร์อเมริกันที่รีเมกจากภาพยนตร์เรื่องนี้ โดยมีสก็อตต์ นอยสตัดเตอร์และไมเคิล เอช. เวบเบอร์ เป็นคนเขียนบท

**รางวัลและการเสนอชื่อ**

**อ้างอิง**

**แหล่งข้อมูลอื่น**
4273886
*Beauty_Inside
หมวดหมู่:ภาพยนตร์เกาหลีใต้ที่ออกฉายในปี พ.ศ. 2558
หมวดหมู่:ภาพยนตร์เกาหลีใต้
หมวดหมู่:‎‎ภาพยนตร์ภาษาเกาหลี
โรงเรียนเตรียมอุดมศึกษาพัฒนาการ ขอนแก่น

โรงเรียนเตรียมอุดมศึกษาพัฒนาการ ขอนแก่น (Traimudomsuksapattanakan khonkean School, อักษรย่อ: ต.อ.พ.ข., TUPKK) เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษา ขอนแก่น  ประเภทโรงเรียนมัธยมศึกษาขนาดกลาง เปิดสอนในระดับชั้นมัธยมศึกษาตอนต้นและระดับชั้นมัธยมศึกษาตอนปลาย แบบสหศึกษา ตั้งอยู่บริเวณถนนท่าพระวิทย์ ตำบลท่าพระ อำเภอเมืองขอนแก่น จังหวัดขอนแก่น จัดเป็นโรงเรียนในเครือ "อัษฎเตรียมพัฒน์" ในลำดับที่ ๑๒

**ประวัติ**
โรงเรียนเตรียมอุดมศึกษาพัฒนาการ ขอนแก่น เริ่มแรกก่อตั้งโดยใช้ชื่อว่าโรงเรียนดอนหันวิทยายน ในปีพ.ศ. 2526 ถูกเปลี่ยนชื่อเป็น โรงเรียนท่าพระวิทยายน จนกระทั่งในวันที่ 10 พฤษภาคม  พ.ศ. 2555 โรงเรียนท่าพระวิทยายนก็ได้เข้าร่วมเป็นโรงเรียนในกลุ่มโรงเรียนเตรียมอุดมศึกษาพัฒนาการ และถูกเปลี่ยนชื่อเป็นโรงเรียนเตรียมอุดมศึกษาพัฒนาการ ขอนแก่น เช่นในปัจุบัน

**ตราสัญลักษณ์ประจำสถาบัน**
พระเกี้ยว หรือ จุลมงกุฎ เป็นศิราภรณ์ประดับพระเกศาหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระนามาภิไธยของพระบาทสมเด็จพระจุลจอมเกล้าเจ้าอยู่หัวนั้น คือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระนามาภิไธยของพระบาทสมเด็จพระจอมเกล้าเจ้าอยู่หัว นั่นคือ "มงกุฎ" อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า "พระจอมเกล้าน้อย" อีกด้วย เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัวมีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเลขาประจำรัชกาลของพระองค์- เนื่องจาก โรงเรียนเตรียมอุดมศึกษาพัฒนาการ ขอนแก่น เป็นโรงเรียนในเครือ "อัษฎเตรียมพัฒน์" จึงได้รับพระบรมราชานุญาตให้ใช้ พระเกี้ยว เป็นตราสัญลักษณ์ประจำสถาบัน เมื่อวันที่ 10 พฤษภาคม พ.ศ. 2555

**พื้นที่ของโรงเรียน**
โรงเรียนมีพื้นที่ 37 ไร่ 3 งาน 62 ตารางวา  - อาคารเรียน 2 หลัง- อาคารอเนกประสงค์ 1 หลัง- อาคารโรงฝึกงาน 2 หลัง- สนามกีฬาอเนกประสงค์
*สนามบาสเก็ตบอล- บ้านพักครู 5 หลัง- ห้องส้วม 4 หลัง

**การเรียนการสอน**

**ชั้นมัธยมศึกษาตอนต้น (ม.1-3)**
ชั้นมัธยมศึกษาตอนต้น มีทั้งสิ้น 9 ห้องเรียน- ชั้นมัธยมศึกษาปีที่ 1
** 3 ห้องเรียน- ชั้นมัธยมศึกษาปีที่ 2
** 3 ห้องเรียน- ชั้นมัธยมศึกษาปีที่ 3
** 3 ห้องเรียน

**ชั้นมัธยมศึกษาตอนปลาย (ม.4-6) **
แบ่งออกเป็น 2 แผนการเรียน 9 ห้องเรียน
#แผนการเรียนวิทยาศาสตร์-คณิตศาสตร์
#แผนการเรียนภาษาอังกฤษ-ภาษาจีน

**อ้างอิง**


**แหล่งข้อมูลอื่น**
  เว็บไซต์หลักของโรงเรียนเตรียมอุดมศึกษาพัฒนาการ ขอนแก่น date=2017-07-28 - ข้อมูลพื้นฐานโรงเรียนเตรียมอุดมศึกษาพัฒนาการ ขอนแก่นfix-attempted=yes 
หมวดหมู่:โรงเรียนมัธยมศึกษาขนาดกลาง
หมวดหมู่:โรงเรียนในจังหวัดขอนแก่น
ขอนแก่น
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2503
สัปดาห์แฟชั่น

ไฟล์:Luke_Aaron_-_Boston_Fashion_Week_2012.jpg|right|thumb|นางแบบขณะกำลังเดินแฟชั่นโชว์บนเวทีเดินแบบในงานสัปดาห์แฟชั่นบอสตัน
สัปดาห์แฟชั่น (Fashion week) เป็นงานจัดแสดงสินค้าในอุตสาหกรรมแฟชั่น เป็นเวลานานหนึ่งสัปดาห์ โดยมีนักออกแบบ และแบรนด์ต่าง ๆ แสดงคอลเลกชันล่าสุดของพวกเขาในแฟชั่นโชว์บนเวทีเดินแบบ ให้กับผู้ซื้อและสื่อ งานจัดแสดงเหล่านนี้มีอิทธิพลต่อแนวโน้มความนิยมในปัจจุบันอย่างมาก
สัปดาห์แฟชั่นที่โดดเด่นที่สุดที่จะมีขึ้นในเมืองหลวงแฟชั่นของโลก "บิ๊กโฟร์" ที่ได้รับความนิยมเป็นส่วนใหญ่จากสื่อต่าง ๆ ทั่วโลก คือนครนิวยอร์ก ลอนดอน มิลาน และปารีส
ในขณะที่วงการแฟชั่นได้เปลี่ยนแปลงมากขึ้นในศตวรรษที่ 21 ก็มีงานสัปดาห์แฟชั่นเกิดขึ้นที่ต่าง ๆ ทั่วโลก เช่น เบอร์ลิน ลอสแอนเจลิส มาดริด โรม เซาเปาลู โตเกียว เซี่ยงไฮ้ ฮ่องกง ซิดนีย์ สิงคโปร์ ดูไบ และรวมถึงกรุงเทพมหานคร ก็เป็นเจ้าภาพสำคัญในการจัดงานสัปดาห์แฟชั่น

**ประวัติ**
แนวความคิดของงานสัปดาห์แฟชั่นเริ่มขึ้นที่กรุงปารีสเมื่อนักการตลาดจ้างผู้หญิงสวมเสื้อผ้าแฟชั่นในที่สาธารณะจากสนามแข่งไปจนถึงร้านเสริมสวย 
ขบวนพาเหรดเหล่านี้ (ขบวนพาเหรด คือ "défilé" ในภาษาฝรั่งเศส) เริ่มค่อย ๆ กลายเป็นกิจกรรมทางสังคมของตัวเอง

**อ้างอิง**

**แหล่งข้อมูลอื่น**
  Fashion Week Online-  Vogue
หมวดหมู่:แฟชั่น
เบสบอลทีมชาติเนเธอร์แลนด์

เบสบอลทีมชาติเนเธอร์แลนด์ เป็นทีมเบสบอลระดับทีมชาติของราชอาณาจักรเนเธอร์แลนด์ เป็นตัวแทนของประเทศเนเธอร์แลนด์ในการแข่งขันเบสบอลระดับนานาชาติ เป็นเบสบอลทีมชาติอันดับต้น ๆ ของ สมาพันธ์เบสบอลยุโรป และเป็นอันดับที่ 9 จาก การจัดอันดับของสหพันธ์เบสบอลระหว่างประเทศ

**รายการที่เข้าร่วม**

**เบสบอลเวิลด์คัพ**
Intercontinental Cup
ยูโรเปียนเบสบอลแชมเปียนชิป

**อ้างอิง**
เนเธอร์แลนด์
รายชื่อการแสดงช่วงพักครึ่งซูเปอร์โบวล์

ไฟล์:Super Bowl LIX (54361965533) (cropped).jpg|thumb|เคนดริก ลามาร์กำลังแสดงระหว่างการการแสดงช่วงพักครึ่งในซูเปอร์โบวล์ครั้งที่ 59 เป็นการแสดงช่วงพักครึ่งที่มีผู้ชมมากที่สุดในสหรัฐ โดยมีผู้ชม 133.5 ล้านคน
การแสดงช่วงพักครึ่งเป็นประเพณีระหว่างการแข่งขันอเมริกันฟุตบอลในทุกระดับของการแข่งขัน การแสดงความบันเทิงในช่วงซูเปอร์โบวล์ซึ่งเป็นการแข่งขันชิงแชมป์ประจำปีของเนชันแนลฟุตบอลลีก (NFL) การแสดงเพื่อเชื่อมโยงวัฒนธรรมประชานิยมซึ่งดึงดูดความสนใจของผู้ชมโทรทัศน์และทั่วประเทศได้กว้างขึ้น การแสดงช่วงพักครึ่งของซูเปอร์โบว์ลเป็นการแสดงที่ถูกจับตามองมากที่สุดในสหรัฐอเมริกา 
ก่อนช่วงต้นทศวรรษ 1990 การแสดงช่วงพักครึ่งมีวงดนตรีโยธวาทิตของมหาวิทยาลัย (วงโยธวาทิตของมหาวิทยาลัยแห่งรัฐแกรมบลิง ได้แสดงที่งานแสดงช่วงพักครึ่งซูเปอร์โบวล์มากที่สุด โดยมีการแสดงหกรายการ รวมถึงอย่างน้อยหนึ่งรายการต่อทศวรรษ จากทศวรรษที่ 1960 ถึง 1990) ทีมฝึกซ้อม และการแสดงชุดอื่น ๆ เช่น Up with People ในยุค 90 การแสดงช่วงพักครึ่งเริ่มมีนักดนตรีชื่อดังมากมาย เริ่มในปี 1991 โดยมีนิวคิดส์ออนเดอะบล็อก ในความพยายามที่จะเพิ่มความโดดเด่นของการแสดงช่วงพักครึ่งเพื่อเพิ่มความสนใจของผู้ชม และในซูเปอร์โบวล์ครั้งที่ 27ได้นำเสนอการการแสดงช่วงพักครึ่งโดยไมเคิล แจ็กสัน

**ประวัติ**
ต่อไปนี้เป็นรายการนักแสดงผู้ผลิตธีมและผู้สนับสนุนสำหรับการแสดงช่วงพักครึ่งของซูเปอร์โบว์ล

**1960s**

**1970s**

**1980s**

**1990s**

**2000s**

**2010s**

**2020s**

**อ้างอิง**
หมวดหมู่:ซูเปอร์โบวล์
8 เทพอสูรมังกรฟ้า (ละครโทรทัศน์ พ.ศ. 2525)

8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2525 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย ไบรอัน เหลียง, ทัง เจิ้นเย่, หวง เย่อหัว, เฉิน อี้ว์เหลียน ออกอากาศทางช่อง TVB ในฮ่องกง โดยมีเรตติ้งเฉลี่ยต่อตอนที่ 50 จุดเปิดในฮ่องกง กลายเป็นแชมป์ละครเรตติ้งเฉลี่ยต่อตอนมากที่สุดของปีพ.ศ. 2525 (1982) เวอร์ชั่นนี้สร้างโดยแบ่งเนื้อเรื่องออกเป็นสองภาค คือ
*ภาคแรก ชื่อ เดชกระบี่หกชีพจร
*ภาคสองชื่อ ซีจุ๊ผู้เกรียงไกร

**เนื้อเรื่องย่อ**
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

**นักแสดงนำ**
 ไบรอัน เหลียง รับบท เฉียวฟง- ทัง เจิ้นเย่ รับบท ต้วนอี้- หวง เย่อหัว รับบท ซิจุ๊- เฉิน อี้ว์เหลียน รับบท หวัง ยู่หยิน

**เรตติ้ง**
ละครชุดนี้มีเรตติ้งเฉลี่ยต่อตอนในฮ่องกงที่ 50 จุดเปิด กลายเป็นละครเรตติ้งเฉลี่ยต่อตอนมากที่สุดของปีพ.ศ. 2525 (1982)
ได้รับความนิยมเป็นอย่างดีทั้งในไต้หวัน,สิงค์โปร์,มาเลเซียและไทย 
แต่ทว่า ยอดรวมเรตติ้งของละครเรื่องนี้ที่นำไปฉายทั่วโลก กลับไม่ติดสิบอันดับละครทีวีบีที่มีเรตติ้งสูงสุดทั่วโลก เนื่องจากได้รับความนิยมเป็นบางประเทศ

**การออกอากาศในไทย**
ฉายทางช่อง 3 สองครั้ง
1.ช่วงต้นปีพ.ศ. 2526 (1983) เวลา 21.25-22.25 น.
2.รีรันตอนเย็นช่วงปีพ.ศ. 2529 (1986) อีกครั้ง

**ผลตอบรับในอดีต**
8 เทพอสูรมังกรฟ้า​ 1982​ ทีวีบีแบ่งย่อยออกเป็น 2 ภาค
ในส่วนภาค 1 เมื่อละครออนแอร์ กลับได้เรตติ้งไม่ดี อย่างที่ ทีวีบี ตั้งเป้าไว้
ในส่วนภาค 2 ได้มีการปรับแก้ไขจุดด้อยจากภาค 1 และได้นักแสดงดาวรุ่งพุ่งแรงจากละครเรื่อง เหยี่ยวถลาลม คือ หวงเย่อหัว มารับบท ซิจุ๊ เพื่อดึงคนดู จนได้เรตติ้งเพิ่มขึ้นมามากมายหลายจุด
และเมื่อรวมเรตติ้งเฉลี่ยของทั้งสองภาคแล้ว ได้ในระดับที่สูง
ในอดีต เวอร์ชันนี้ได้รับความนิยมมากใน ไต้หวัน, ไทย,สิงคโปร์ และ มาเลเซีย จนต้องมีการสร้างเป็นภาพยนตร์ตามมา โดยบท เฉียวฟง เปลี่ยนตัวมาเป็น ฉีเส้าเฉียน แทน

**แหล่งข้อมูลอื่น**
   Demi-Gods and Semi-Devils on Baidu Baike
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ฮ่องกงที่เริ่มออกอากาศตั้งแต่ พ.ศ. 2525
หมวดหมู่:ละครโทรทัศน์ฮ่องกงที่ยุติการออกอากาศในปี พ.ศ. 2525
หมวดหมู่:ละครโทรทัศน์ช่องทีวีบี
หมวดหมู่:รายการโทรทัศน์ช่อง 3
หมวดหมู่:ละครโทรทัศน์ฮ่องกงในปี พ.ศ. 2525
8 เทพอสูรมังกรฟ้า (ละครโทรทัศน์ พ.ศ. 2540)

8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2540 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย เฉิน ฮ่าวหมิน, ฝาน เส้าหวง, หวง เย่อหัว ออกอากาศทางช่อง TVB ในฮ่องกง เป็นเวอร์ชั่นของทางฮ่องกงที่ประสบความสำเร็จทางด้านเรตติ้งในจีนมากที่สุด
ถึงแม้ว่าในปีที่ออกฉาย 8 เทพอสูรมังกรฟ้า 1997 จะได้รับความนิยมเป็นอย่างดีในจีนแผ่นดินใหญ่และหวงเย่อหัวก็ได้รับคำชื่นชมในบท เฉียวฟง เป็นอย่างมาก
แต่ในเกาะฮ่องกง ผลตอบรับจากผู้ชมกลับได้เรตติ้งในระดับปานกลางเท่านั้น คือ เรตติ้งเฉลี่ยต่อตอน 33% และทำเรตติ้งสูงสุดได้ 38%
จนกระทั่งหลายปีผ่านไป ชาวฮ่องกง กลับยกย่องว่าละครเรื่อง 8 เทพอสูรมังกรฟ้า (1997) เป็นนวนิยายรีเมคของกิมย้งเพียงเรื่องเดียวในยุค 90s ที่ดีกว่าเวอร์ชันเก่าในยุค 80s คือ 8 เทพอสูรมังกรฟ้า (1982) และกลายเป็นตำนานเวอร์ชันฮ่องกงที่ถูกยกย่องว่าประสบความสำเร็จ(ด้านเรตติ้งความนิยม)ในจีนมากที่สุด

**เนื้อเรื่องย่อ**
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

**นักแสดง**
 หวง เย่อหัว รับบท เฉียวฟง หรือ เซียวฟง- เฉิน ฮ่าวหมิน รับบท ต้วนอี้- ฝาน เส้าหวง รับบท ซิจุ๊- เฉิง กัวเกียง รับบท มัก หยุงฟัก

**ชนละครเอทีวีเรื่องนางพญากระบี่มาร**
ทางช่องเอทีวี ส่งละครฟอร์มใหญ่ เรื่อง นางพญากระบี่มาร (The Snow is Red)
นำแสดงโดย หมีเซียะ,เดวิด เจียงและกง ฉือเอิน ออกอากาศชนกับละครฮิตของทีวีบีเรื่อง 8 เทพอสูรมังกรฟ้า เวอร์ชัน หวงเย่อหัว นำแสดง ส่งผลให้เรตติ้งเฉลี่ยของเรื่อง นางพญากระบี่มาร ล้มเหลว โดยได้เรตติ้งเฉลี่ยต่อตอนเพียง 8.5 จุดเปิด เท่านั้น ในขณะที่เรื่อง8 เทพอสูรมังกรฟ้า เวอร์ชัน หวงเย่อหัว ได้รับเรตติ้งเฉลี่ย 33 จุดเปิด ช่องทีวีบีได้รับชัยชนะที่ขาดลอย

**ความสำเร็จ**

**ในฮ่องกง**
8 เทพอสูรมังกรฟ้า 1997 กลายเป็นละครของกิมย้งในยุค 90 เพียงเรื่องเดียว ที่ได้รับการยอมรับว่างานสร้างดีกว่า ละครเรื่องเดียวกันในยุค 80 คือเรื่อง 8 เทพอสูรมังกรฟ้า 1982
ส่วนละครของ กิมย้ง เรื่องอื่น ๆ ในยุค 90 เช่น มังกรหยก ภาค 1(1994) , มังกรหยก ภาค 2 (1995) เรตติ้งแพ้ มังกรหยก ภาค 1 และ 2 ในยุค 80
ทำให้ละครเรื่อง 8 เทพอสูรมังกรฟ้าเวอร์ชันนี้ ได้รับความสำเร็จและหวงเย่อหัว ก็ได้รับการยกย่องอย่างสูงในเวลาต่อมา

**ในจีน**
สำหรับในจีน เวอร์ชันนี้ประสบความสำเร็จมากกว่าเวอร์ชันเก่า คือ 8 เทพอสูรมังกรฟ้า 1982

**แหล่งข้อมูลอื่น**
   Demi-Gods and Semi-Devils (2003 version) on Baidu Baike
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ฮ่องกงที่เริ่มออกอากาศตั้งแต่ พ.ศ. 2540
หมวดหมู่:ละครโทรทัศน์ฮ่องกงที่ยุติการออกอากาศในปี พ.ศ. 2540
หมวดหมู่:ละครโทรทัศน์ช่องทีวีบี
หมวดหมู่:รายการโทรทัศน์ช่อง 3
การปฏิวัติ ค.ศ. 1917–1923

การปฏิวัติ ค.ศ. 1917–1923 เป็นช่วงเวลาแห่งความไม่สงบทางการเมืองและการลุกฮือทั่วโลกด้วยแรงบังดาลใจจากความสำเร็จของการปฏิวัติรัสเซียและความวุ่นวายที่เกิดขึ้นมาจากภายหลังสงครามโลกครั้งที่หนึ่ง การลุกฮือครั้งนี้ส่วนใหญ่เป็นพวกสังคมนิยมหรือพวกต่อต้านอาณานิคมในธรรมชาติและความล้มเหลวหลายประการ จากทุกการเคลื่อนไหวการปฏิวัติของยุค,การปฏิวัติในปี ค.ศ. 1917–1923 ได้ให้ความหมายเป็นส่วนใหญ่ว่าเป็นเหตุการณ์ความไม่สงบที่เกิดมาจากสงครามโลกครั้งที่หนึ่งในทวีปยุโรป

**แหล่งข้อมูลอื่น**
Motadel, David (April 4, 2011). "Waves of Revolution". History Today. Retrieved May 5, 2015.
*Schmitt, Hans. "Neutral Europe Between War and Revolution, 1917-23". Retrieved May 5, 2016.
*Abraham Ascher, //The Russian Revolution: A Beginner's Guide (Oneworld Publications, 2014)
*Rex A. Wade, "The Revolution at One Hundred: Issues and Trends in the English Language Historiography of the Russian Revolution of 1917." Journal of Modern Russian History and Historiography 9.1 (2016): 9-38.
*Kevin McDermott and Jeremy Agnew, The Comintern: A History of International Communism from Lenin to Stalin (Macmillan, 1996).
*Robert Service, Comrades!: A History of World Communism (2010).
*P.J. Vatikiotis, The History of Modern Egypt (4th ed., 1992).
หมวดหมู่:ผลที่ตามมาหลังสงครามโลกครั้งที่หนึ่ง
หมวดหมู่:การเมืองโลก
หมวดหมู่:การปฏิวัติคอมมิวนิสต์
แม่แบบ:บทความคัดสรร/สิงหาคม 2560

MissingNo. เป็นสายพันธุ์โปเกมอนไม่เป็นทางการพบในวิดีโอเกมโปเกมอนภาคเรดและบลู MissingNo. ย่อจาก "Missing Number" เกมฟรีกใช้ MissingNo. เป็นชุดคำสั่งจัดการสิ่งผิดปรกติ (exception handler) โปเกมอนตัวนี้จะปรากฏเมื่อเกมพยายามเข้าถึงข้อมูลของสายพันธุ์โปเกมอนที่ไม่มีอยู่จริง เนื่องจากการเขียนโปรแกรมส่วนของเหตุการณ์ในเกมสามเหตุการณ์ ผู้เล่นสามารถพบกับ MissingNo. ได้ผ่านกลิตช์ นินเท็นโดบันทึกข้อมูลโปเกมอนสายพันธุ์นี้ครั้งแรกในนิตยสารนินเท็นโดเพาเวอร์ ฉบับเดือนพฤษภาคม ค.ศ. 1999
การเผชิญกับ MissingNo. ทำให้เกิดข้อผิดพลาดทางกราฟิก และเกิดการทำไอเทมลำดับที่หกซ้ำจำนวนมากในเมนูไอเทมของผู้เล่น การทำไอเทมซ้ำนี้ทำให้มีรายงานผ่านคู่มือกลยุทธ์และนิตยสารเกม ไอจีเอ็นมองการปรากฏตัวของ MissingNo. ในเกมโปเกมอนภาคเรด และ บลูว่าเป็นหนึ่งในกลิตช์ของวิดีโอเกมที่โด่งดังที่สุด แฟนของเกมพยายามใช้เหตุผลเพื่อกำหนดให้ MissingNo. เป็นฉบับแท้ของเกมอย่างหนึ่ง และนักสังคมวิทยายังศึกษาผลกระทบของ MissingNo. ที่มีต่อผู้เล่นด้วย  (อ่านต่อ...)
บทความคัดสรรก่อนหน้านี้: จักรวรรดิบริติช – พระบาทสมเด็จพระปรเมนทรมหาอานันทมหิดล พระอัฐมรามาธิบดินทร – ปรีดี พนมยงค์
ที่เก็บถาวร – บทความคัดสรรอื่น ๆ
รัฐบาเซิล-ชตัท

รัฐบาเซิล-ชตัท (Basel-Stadt) เป็น 1 ใน 26 รัฐของประเทศสวิตเซอร์แลนด์ รัฐแห่งนี้มีสถานะเป็นนครรัฐ ตั้งอยู่ชายแดนทางเหนือติดกับประเทศเยอรมนีและประเทศฝรั่งเศส ด้วยพื้นที่เพียง 37 ตารางกิโลเมตรทำให้รัฐแห่งนี้เป็นรัฐขนาดเล็กที่สุดในสวิตเซอร์แลนด์ รัฐแห่งนี้มีประชากรรวมทั้งสิ้น 198,290 ในปี 2017 ในจำนวนนี้เป็นชาวต่างด้าว 56,106 คน
แม้จะเป็นรัฐเล็ก ๆ แต่พื้นที่บริเวณเมืองบาเซิลถือเป็นศูนย์กลางทางเศรษฐกิจอันดับสองของประเทศสวิตเซอร์แลนด์รองจากซือริชและตามด้วยเจนีวา อุตสาหกรรมเคมีภัณฑ์และเวชภัณฑ์มีบทบาทอย่างมากต่อเศรษฐกิจของรัฐนี้ นอกจากนี้ เมืองบาเซิลยังเป็นที่ตั้งของสำนักงานใหญ่ของธนาคารเพื่อการชำระบัญชีระหว่างประเทศ ซึ่งมีสมาชิกเป็นธนาคารกลางของกว่า 60 ประเทศ

**อ้างอิง**
บาเซิล-ชตัท
วาเลเรียน พลิกจักรวาล

วาเลเรียน พลิกจักรวาล (Valerian and the City of a Thousand Planets; Valérian et la Cité des mille planètes) เป็นภาพยนตร์บันเทิงคดีแนวอวกาศใน ค.ศ. 2017 เขียนบทและกำกับโดยลุก แบซง และอำนวยการสร้างโดย Virginie Besson-Silla ภรรยา โดยมีเนื่อหาอิงจากซีรีส์คอมิกบันเทิงคดีแนววิทยาศาสตร์ฝรั่งเศส Valérian and Laureline ที่แต่งโดย Pierre Christin วาดภาพโดย Jean-Claude Mézières และเผยแพร่โดย Dargaud ภาพยนตร์นี้มีผู้นำแสดงโดย Dane DeHaan และ Cara Delevingne ที่รับบทเป็น Valerian และ Laureline ตามลำดับ ส่วน Clive Owen, Rihanna, Ethan Hawke, Herbie Hancock, Kris Wu และ Rutger Hauer เป็นนักแสดงรอง อบซงบริการเงินและลงทุนเกี่ยวกับภาพยนตร์นี้ด้วยตนเอง ทำให้งบลงทุนอยู่ที่ประมาณ 223 ล้านดอลลาร์สหรัฐ ทำให้เป็นทั้งภาพยนตร์ยุโรปที่แพงที่สุดและภาพยนตร์อิสระที่แพงที่สุดเท่าที่สร้างมา

**ภาคต่อที่เป็นไปได้**
ถึงแม้ว่าภาพยนตร์นี้เป็นภาพยนตร์ขาดทุน ลุก แบซง ผู้กำกับ อ้างไว้ในเดือนกันยายน ค.ศ. 2017 ว่ามีความเป็นไปได้ที่จะทำภาคต่อ เนื่องจากปฏิกิริยาเชิงบวกของแฟน ๆ

**อ้างอิง**

**แหล่งข้อมูลอื่น**
 title=วาเลเรียน พลิกจักรวาล
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์ฝรั่งเศส
หมวดหมู่:ภาพยนตร์ที่กำกับโดย ลุก แบซง
หมวดหมู่:ภาพยนตร์ที่มีฉากบนดาวเคราะห์สมมติ
หมวดหมู่:ภาพยนตร์ที่มีฉากในยานอวกาศ
หมวดหมู่:ภาพยนตร์ที่ถ่ายทำในปารีส
หมวดหมู่:การฆ่าล้างเผ่าพันธุ์ในบันเทิงคดี
ธนาคารเพื่อการชำระบัญชีระหว่างประเทศ

ธนาคารเพื่อการชำระบัญชีระหว่างประเทศ (Bank for International Settlements, BIS) หรือ บีไอเอส เป็นสถาบันการเงินระหว่างประเทศอันมีธนาคารกลางของประเทศต่าง ๆ เป็นหุ้นส่วน มีหน้าที่ดูแลระบบเงินตราระหว่างประเทศ เป็นนายธนาคารของบรรดาธนาคารกลาง ตลอดจนส่งเสริมความร่วมมือและเป็นเวทีการแลกเปลี่ยนข้อคิดเห็นระหว่างธนาคารกลางและสถาบันทางการเงินระหว่างประเทศต่าง ๆ มีธนาคารกลางกว่า 60 แห่งทั่วโลกเป็นสมาชิกสถาบันนี้ มีสำนักงานใหญ่ตั้งอยู่ที่เมืองบาเซิล ประเทศสวิตเซอร์แลนด์ และมีสำนักงานผู้แทน 2 แห่งในฮ่องกงและเม็กซิโกซิตี 
ผู้บริหารสูงสุดของ BIS คือตำแหน่งประธานกรรมการและผู้อำนวยการ โดยจะถือเอาผู้ว่าการธนาคารกลางของประเทศสมาชิกหนึ่งมาดำรงตำแหน่งนี้ และจะดำรงตำแหน่งในบีไอเอ็สไปจนกระทั่งเขาพ้นจากการเป็นผู้ว่าการธนาคารกลางในประเทศของตน ประธานกรรมการและผู้อำนวยการบีไอเอ็สคนปัจจุบันคือ เยินส์ ไวด์มันน์ (Jens Weidmann) ผู้ว่าการธนาคารธนาคารกลางเยอรมัน

**ประวัติ**
ธนาคารเพื่อการชำระบัญชีระหว่างประเทศก่อตั้งขึ้นใน ค.ศ. 1930 โดยข้อตกลงระหว่างรัฐบาลระหว่าง เยอรมนี, เบลเยียม, ฝรั่งเศส, สหราชอาณาจักร, อิตาลี, ญี่ปุ่น, สหรัฐอเมริกา และสวิตเซอร์แลนด์ เมื่อแรกก่อตั้งมีวัตถุประสงค์เพื่อเป็นองค์กรที่ดูแลการเรียกร้องค่าปฏิกรรมสงครามโลกครั้งที่หนึ่งจากเยอรมนี ต่อมาในช่วงสงครามโลกครั้งที่สอง ฝ่ายสัมพันธมิตรเรียกร้องไม่ให้ธนาคารแห่งนี้รับฝากสินทรัพย์ใดๆจากนาซีเยอรมนี โดยอ้างว่าทองคำและสินทรัพย์เหล่านั้นเป็นของที่ถูกยึดมาจากชาวยิวและธนาคารกลางในประเทศที่ถูกยึดครองโดยเยอรมัน อย่างไรก็ตาม จากการที่ธนาคารแห่งนี้มีกรรมการบริหารเป็นนักอุตสาหกรรมและนายทุนชาวเยอรมัน ทำให้ธนาคารแห่งนี้รับฝากเงิน ทองคำ และสินทรัพย์จากนาซีเยอรมนีจำนวนมหาศาลโดยไม่สนใจข้อเรียกร้องของฝ่ายสัมพันธมิตร
การประชุมเบรตตันวูดส์ของฝ่ายสัมพันธมิตรใน ค.ศ. 1944 ผู้แทนนอร์เวย์ได้เสนอหลักฐานว่าธนาคารแห่งนี้มีความผิดร่วมฐานอาชญากรรมสงคราม ผู้แทนนอร์เวย์เสนอให้ยุบธนาคารนี้และนำสินทรัพย์ของธนาคารชำระหนี้เป็นค่าปฏิกรรมสงคราม ซึ่งที่ประชุมก็มีมติเห็นชอบตามนั้นโดยไม่คัดค้านใดๆ อย่างไรก็ตาม หลังการอสัญกรรมของประธานาธิบดีสหรัฐ แฟรงกลิน ดี. โรสเวลต์ ในเดือนเมษายน ค.ศ. 1945 แผนการนี้ก็จางหายไป รัฐบาลของประธานาธิบดีคนใหม่ แฮร์รี เอส. ทรูแมน เห็นควรให้คงธนาคารแห่งนี้ไว้ ในที่สุด แผนการยุบธนาคารแห่งนี้ก็เป็นอันแท้งไปในค.ศ. 1948

**พันธกิจ**
เมื่อ BIS ถูกวางตัวให้เป็นสถาบันธนาคารกลาง ได้กำหนดพันธกิจไว้ดังนี้:- ผลักดันให้เกิดการหารือตลอดจนส่งเสริมความร่วมมือกันของธนาคารกลาง- สนับสนุนการแลกเปลี่ยนความเห็นกับหน่วยงานซึ่งรับผิดชอบการส่งเสริมเสถียรภาพทางการเงิน- วิจัยและวิเคราะห์นโยบายต่างๆที่จะส่งผลกระทบต่อเสถียรภาพเงินตราและการเงิน- เป็นองค์กรกลางในการทำธุรกรรมระหว่างธนาคารกลาง- เป็นตัวแทนหรือผู้จัดการดูแลทรัพย์สินอันเกี่ยวข้องกับกิจกรรมทางการเงินระหว่างประเทศ

**สมาชิก**
สมาชิก
ธนาคารเพื่อการชำระบัญชีระหว่างประเทศ มีสมาชิกเป็นธนาคารกลาง 60 แห่ง ในจำนวนนี้เป็นธนาคารกลาง 35 แห่งในทวีปยุโรป, 13 แห่งในทวีปเอเชีย, 5 แห่งในทวีปอเมริกาใต้, 2 แห่งในโอเชียเนีย และ 2 แห่งในแอฟริกา

**อ้างอิง**
หมวดหมู่:สถาบันการเงินระหว่างประเทศ
หมวดหมู่:ธนาคารกลาง
หมวดหมู่:ธนาคารในประเทศสวิตเซอร์แลนด์
หมวดหมู่:องค์การที่ก่อตั้งในปี พ.ศ. 2473
รัฐของประเทศสวิตเซอร์แลนด์

สมาพันธรัฐสวิสประกอบด้วย 26 รัฐ (Kanton หรือ Canton) ซึ่งในระหว่างคริสต์ศตวรรษที่ 13 ถึง 18 ต่างเคยเป็นรัฐเอกราช มีเขตแดน, กองทัพ และสกุลเงินเป็นของตนเอง จนกระทั่งมีการสถาปนาสมาพันธรัฐสวิสขึ้นในค.ศ. 1848 เมื่อแรกสถาปนาประเทศประกอบด้วย 25 รัฐ แต่มีการแยกบางส่วนของรัฐแบร์นออกมาจัดตั้งเป็นรัฐฌูราในค.ศ. 1979
รัฐส่วนใหญ่ในประเทศสวิตเซอร์แลนด์ใช้ภาษาเยอรมันเป็นภาษาทางการ แต่ก็จะมีบางรัฐในภูมิภาครอม็องดีซึ่งประชากรส่วนมากใช้ภาษาฝรั่งเศส และในรัฐตีชีโนประชากรส่วนมากใช้ภาษาอิตาลี

**รายชื่อรัฐสวิส**
center

**อ้างอิง**
หมวดหมู่:ประเทศสวิตเซอร์แลนด์
รัฐเจนีวา

เจนีวา (Geneva) หรือ เฌอแนฟว์ (Genève; Genf) เป็น 1 ใน 26 รัฐของประเทศสวิตเซอร์แลนด์ ตั้งอยู่ในภูมิภาครอม็องดีทางตะวันตกเฉียงใต้ของประเทศ มีพรมแดนเกือบทั้งหมดติดกับประเทศฝรั่งเศส ประชากรเกือบทั้งหมดในรัฐนี้จึงพูดภาษาฝรั่งเศส 
รัฐเจนีวาในอดีตเคยเป็นรัฐอิสระซึ่งดัชชีซาวอยหมายจะผนวกให้เป็นส่วนหนึ่งของตน ทำให้รัฐแห่งนี้หันไปเป็นพันธมิตรกับสมาพันธรัฐสวิสและประกาศตนเองเป็น "สาธารณรัฐเจนีวา" พร้อมกับการสถาปนารัฐธรรมนูญขึ้นในค.ศ. 1514 ต่อมารัฐแห่งนี้ถูกยึดครองโดยฝรั่งเศสในช่วงสงครามนโปเลียน หลังสงครามนโปเลียนสิ้นสุด รัฐแห่งนี้จึงตัดสินใจเข้าร่วมกับสมาพันธรัฐสวิสในค.ศ. 1815 กลายเป็นรัฐที่ 22 ของสมาพันธรัฐสวิสและมีสถานะเป็น "สาธารณรัฐในสมาพันธรัฐสวิส" นับตั้งแต่นั้น

**อ้างอิง**
เจนีวา
มาเลนคายาเวรา

มาเลนคายาเวรา (Ма́ленькая Ве́ра, Malenkaya Vera), เป็นภาพยนตร์จากค่าย กอร์กีฟิล์มสตูดิโอ เข้าฉายในปี 1988 กำกับโดยผู้กำกับภาพยนตร์ชาวรัสเซีย Vasili Pichul ภาพยนตร์เป็นภาพยนตร์ที่มีผู้ชมมากที่สุดในสหภาพโซเวียต ประจำปี 1988 โดยมีจำนวนผู้ชมกว่า 55 ล้านคน
ภาพยนตร์ได้รับรางวัล 6 รางวัล และได้รับการเสนอชื่ออีก 8 รางวัล โดยรางวัลที่เด่นที่สุดคือ "รางวัลนักแสดงยอดเยี่ยม" ของ Natalya Negoda ที่งาน Nika Awards ในปี 1989 ผู้กำกับภาพยนตร์ Vasili Pichul ได้รับรางวัล the Special Jury Prize ในงาน เทศกาลภาพยนตร์มอนทรีออล ประจำปี 1988 และรางวัล FIPRESCI Prize ในงาน เทศกาลภาพยนตร์เวนิส ประจำปี 1988 

**นักแสดง**
 Natalya Negoda รับบท Vera- Andrei Sokolov รับบท Sergei- Yuri Nazarov รับบท Kolya (Vera's father)- Lyudmila Zajtseva รับบท Rita (Vera's mother)- Alexandra Tabakova รับบท Lenka Chistyakova (Vera's best friend)- Alexander Lenkov รับบท Mikhail Petrovich- Aleksandr Negreba (billed as Aleksandr Alekseyev-Nyegreba) รับบท Victor (Vera's brother)- Andrei Fomin รับบท Andrey

**อ้างอิง**

**แหล่งข้อมูลอื่น**
 0095574- 29688-  Review, New York Times
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
ยามเมื่อแสงดับลา

ยามเมื่อแสงดับลา (Lucid Reminiscence) คือ ภาพยนตร์สารคดีขนาดสั้น ปี พ.ศ. 2557 กำกับโดย วรรจธนภูมิ ลายสุวรรณชัย ในนามของกลุ่มอายดร็อปเปอร์ฟิลล์ โดยเป็นงานที่ผลิตให้แก่หอภาพยนตร์ (องค์การมหาชน) เพื่อรำลึกถึง "ความสำคัญในการชมภาพยนตร์ร่วมกัน" ในโรงภาพยนตร์แบบสแตนด์อโลนในประเทศไทย ที่ค่อย ๆ ล่มสลายและถูกแทนที่ด้วยโรงภาพยนตร์แบบมัลติเพล็กซ์
ภาพยนตร์เรื่องนี้นำเสนอเนื้อหาผ่านบทสัมภาษณ์เกี่ยวกับความทรงจำและประสบการณ์ที่มีต่อโรงภาพยนตร์สแตนด์อโลนของผู้กำกับภาพยนตร์และนักวิจารณ์ภาพยนตร์ชาวไทย ร่วมกับภาพของโรงภาพยนตร์ร้างในกรุงเทพฯ และฟุตเตจภาพยนตร์เก่า ซึ่งต่อมาวรรจธนภูมิได้นำเนื้อหาของภาพยนตร์เรื่องนี้ไปพัฒนาให้กลายเป็นภาพยนตร์สารคดีเชิงทดลองขนาดยาวเรื่อง นิรันดร์ราตรี (พ.ศ. 2560)

**การผลิต**

**ที่มา**
ภาพยนตร์เรื่องนี้ผลิตโดยกลุ่มอายดร็อปเปอร์ฟิลล์ กำกับและถ่ายทำโดย วรรจธนภูมิ ลายสุวรรณชัย โดยเป็นงานที่ผลิตให้แก่หอภาพยนตร์ (องค์การมหาชน) เพื่อรำลึกถึงวัฒนธรรมการชมภาพยนตร์ในโรงภาพยนตร์สแตนด์อโลน ที่เคยรุ่งเรืองและเป็นสถานที่พักผ่อนหย่อนใจของคนไทยส่วนหนึ่งในอดีต ก่อนที่โรงภาพยนตร์แบบมัลติเพล็กซ์ตามห้างสรรพสินค้าจะขยายตัวมาครองพื้นที่โรงภาพยนตร์กระแสหลักในประเทศไทย และทำให้โรงภาพยนตร์แบบสแตนด์อโลนจำนวนมากต้องปิดตัวไปในที่สุด

**การนำเสนอเนื้อหา**
สำหรับรูปแบบการนำเสนอเนื้อหาในภาพยนตร์เรื่องนี้ ผู้สร้างเลือกที่จะดำเนินเรื่องด้วยภาพสถาปัตยกรรมและเศษซากต่าง ๆ ภายในโรงภาพยนตร์ร้างในกรุงเทพฯ ที่บันทึกมาจากโรงภาพยนตร์ปารีสและโรงภาพยนตร์อุดมสุข พร้อมไปกับเสียงคำให้สัมภาษณ์ของผู้กำกับภาพยนตร์และนักวิจารณ์ภาพยนตร์ชาวไทยรวม 3 คน ได้แก่ สมเกียรติ วิทุรานิช, กิตติศักดิ์ สุวรรณโภคิน และมโนธรรม เทียมเทียบรัตน์ เกี่ยวกับความทรงจำและประสบการณ์ที่แต่ละคนมีต่อการชมภาพยนตร์ในโรงภาพยนตร์สแตนด์อโลนในอดีต รวมถึงทัศนคติที่มีต่อการเปลี่ยนผ่านจากยุคโรงภาพยนตร์สแตนด์อโลนสู่โรงภาพยนตร์แบบมัลติเพล็กซ์

**การเข้าฉาย**
ภาพยนตร์เรื่องนี้ได้รับเลือกให้เข้าฉายในโปรแกรมพิเศษของเทศกาลภาพยนตร์สารคดีนานาชาติศาลายา ครั้งที่ 5 เมื่อวันที่ 26 มีนาคม พ.ศ. 2558 และเข้าฉายในงานภาพยนตร์สั้นมาราธอน ของเทศกาลภาพยนตร์สั้น ครั้งที่ 19 เมื่อวันที่ 29 กรกฎาคม พ.ศ. 2558 นอกจากนั้นยังได้รับเลือกให้ฉายในโปรแกรมภาพยนตร์สั้น "ฟิล์มไวรัสไวด์ไทป์ 2014" ที่จัดโดยกลุ่มฟิล์มไวรัสร่วมกับห้องสมุดเดอะรีดดิงรูม เมื่อวันที่ 31 พฤษภาคม พ.ศ. 2558 ด้วย

**อ้างอิง**

**แหล่งข้อมูลอื่น**
  Lucid Reminiscence date=2017-10-31  ที่เว็บไซต์ของกลุ่มอายดร็อปเปอร์ฟิลล์
หมวดหมู่:ภาพยนตร์ไทยที่ออกฉายในปี พ.ศ. 2557
หมวดหมู่:ภาพยนตร์สารคดีไทย
หมวดหมู่:ภาพยนตร์สั้น
หมวดหมู่:ภาพยนตร์ไทย
หมวดหมู่:ภาพยนตร์ภาษาไทย
หมวดหมู่:ภาพยนตร์ที่ถ่ายทำในกรุงเทพมหานคร
หมวดหมู่:ภาพยนตร์ที่มีฉากในประเทศไทย
ธนาคารประชาชนจีน

ธนาคารประชาชนจีน (中国人民银行 จงกั๋วเหรินหมินหยินหาง) เป็นธนาคารกลางของสาธารณรัฐประชาชนจีน มีอำนาจในการดูแลนโยบายการเงินและกำกับสถาบันการเงินในจีนแผ่นดินใหญ่ ในปี ค.ศ. 2017 ธนาคารประชาชนจีนถือเป็นธนาคารกลางที่ถือครองทรัพย์สินมากที่สุดในโลก
ธนาคารแห่งนี้ก่อตั้งเมื่อวันที่ 1 ธันวาคม ค.ศ. 1948 ในสมัยนายกรัฐมนตรีโจว เอินไหล จากการรวมกันระหว่างสามธนาคารคือ ธนาคารเหอเป่ย์, ธนาคารเปย์ไห่ ธนาคารกสิกรซีเป่ย์ เมื่อแรกก่อตั้งมีที่ทำการตั้งอยู่ที่เมืองฉือเจียจวงในมณฑลเหอเป่ย์ และได้ย้ายที่ทำการไปยังกรุงปักกิ่งในค.ศ. 1949 โดยทำหน้าที่เป็นทั้งธนาคารพาณิชย์และธนาคารกลางควบคู่กันไปจนกระทั่งมีการปฏิรูปเศรษฐกิจครั้งใหญ่ในค.ศ. 1978 จึงมีการแยกธนาคารพาณิชย์ออกจากธนาคารกลาง และจัดตั้งเป็นธนาคารพาณิชย์ของรัฐสี่แห่ง
ผู้ว่าการธนาคารประชาชนจีนจะถูกแต่งตั้งโดยการเสนอชื่อของนายกรัฐมนตรีจีนโดยผ่านความเห็นชอบจากสมัชชาประชาชนแห่งชาติ หากอยู่ในช่วงนอกสมัยการประชุม คณะกรรมการประจำสมัชชาฯจะทำหน้าที่เห็นชอบแทน การปลดผู้ว่าการธนาคารออกจากตำแหน่งก็ใช้หลักเกณฑ์เดียวกัน เมื่อได้ผู้ว่าการธนาคารแล้ว ผู้ว่าการธนาคารจะเป็นผู้เสนอชื่อรองผู้ว่าการให้นายกรัฐมนตรีแต่งตั้ง

**อ้างอิง**
หมวดหมู่:ธนาคารกลาง
หมวดหมู่:ธนาคารในประเทศจีน
พระเจ้าฟรีดริช วิลเฮ็ล์มที่ 4 แห่งปรัสเซีย

พระเจ้าฟรีดริช วิลเฮ็ล์มที่ 4 (Friedrich Wilhelm IV) ทรงเป็นกษัตริย์แห่งปรัสเซียระหว่างค.ศ. 1840 ถึง 1861 เป็นพระราชโอรสองค์โตในพระเจ้าฟรีดริช วิลเฮ็ล์มที่ 3 กับพระนางลูอีเซอแห่งเมคเลินบวร์ค-ชเตรลิทซ์ พระองค์เคยรับราชการทหารในกองทัพปรัสเซีย และเข้ามีส่วนร่วมในสงครามปลดแอกจากฝรั่งเศสในค.ศ. 1814 
เมื่อพระราชบิดาสวรรคตในค.ศ. 1840 พระองค์ในฐานะมกุฎราชกุมารก็ขึ้นสืบราชสมบัติปรัสเซียต่อ และทรงได้ขึ้นชื่อว่าเป็นกษัตริย์ผู้ทรงศิลปะจินตนิยม ทรงมีความสนใจในด้านสถาปัตยกรรมและการจัดสวน ตลอดจนเป็นองค์อุปถัมภ์ของศิลปินมากชื่อเสียงอย่าง คาร์ล ฟรีดริช ชิงเคิล, เฟลิกซ์ เมนเดิลส์โซห์น เป็นต้น ในรัชสมัยของพระองค์ได้มีการก่อสร้างอาคารต่างๆมากมายในเบอร์ลินและพ็อทซ์ดัมจนแล้วเสร็จ อาทิ มหาวิหารโคโลญ เป็นต้น พระองค์ทรงเป็นนักปกครองที่มีหัวอนุรักษนิยม ในค.ศ. 1849 พระองค์ทรงปฏิเสธรับตำแหน่งจักรพรรดิเยอรมัน (เยอรมนีที่ไม่รวมออสเตรีย) ที่เสนอโดยสมัชชาแห่งชาติในนครแฟรงเฟิร์ต
พระองค์ประชวรด้วยโรคหลอดเลือดสมอง และเสด็จสวรรคตในค.ศ. 1861 โดยไร้พระราชบุตร ทำให้พระอนุชาของพระองค์ได้ขึ้นสืบราชสมบัติต่อเป็นพระเจ้าวิลเฮ็ล์มที่ 1 แห่งปรัสเซีย ซึ่งต่อมาพระอนุชาองค์นี้สามารถรวมชาติเยอรมันสำเร็จและขึ้นเป็นจักรพรรดิเยอรมัน

**ฐานันดรและพระอิสริยยศ**

**อ้างอิง**
Frederick William IV and the Prussian Monarchy 1840-1862, by David E. Barclay, (Oxford, 1995).
*Iron Kingdom: The Rise and Downfall of Prussia, 1600-1947, by Christopher Clark, (Harvard University Press, 2006).- ref=harv
1861
หมวดหมู่:พระมหากษัตริย์ปรัสเซีย
หมวดหมู่:มกุฎราชกุมารแห่งปรัสเซีย
หมวดหมู่:เสียชีวิตจากโรคหลอดเลือดสมอง
หมวดหมู่:บุคคลจากเบอร์ลิน
หมวดหมู่:ทหารในสงครามนโปเลียน
หมวดหมู่:ราชวงศ์โฮเอินท์ซ็อลเลิร์น
หมวดหมู่:พระราชโอรสในพระมหากษัตริย์
หมวดหมู่:พระราชบุตรในพระเจ้าฟรีดริช วิลเฮ็ล์มที่ 3 แห่งปรัสเซีย
ระบำฝรั่งคู่

ภาพการแสดงชุดระบำฝรั่งคู่จาก วิพิธทัศนา กรมศิลปากร
ระบำฝรั่งคู่ เป็นการรำตามจังหวะทำนอง ที่เรียกกันว่า "เพลงฝรั่งรำเท้า" อันประกอบด้วยเพลง ฝรั่งรำเท้า ตะเขิ่ง เจ้าเซ็น เพลงเร็ว เพลงฉิ่ง จีนรัว จีนรำพัด และจีนถอน ซึ่งพระประดิษฐ์ไพเราะ(ครูมี) เป็นผู้แต่งและกรมหลวงรณเรศได้ประดิษฐ์ท่ารำขึ้น จึงมีท่ารำไทยลีลาฝรั่ง แขก และจีนระคนกัน ผู้แสดงต้องเป็นผู้รำงาม มีฝีมือและความสามารถ ทั้งฝ่ายพระและนาง นิยมแสดงในละครในเรื่องอิเหนา ตอนอุณากรรณลงสวน และละครเรื่องอุณรุท ตอนอุณรุทเข้าห้องนางอุษา

**อ้างอิง**
 วิพิธทัศนา สถาบันนาฏดุริยางคศิลป์ กรมศิลปากร
หมวดหมู่:ศิลปะการแสดงไทย
เมนทอล

เมนทอล (menthol) เป็นสารประกอบอินทรีย์ที่มีสูตรเคมีคือ C10H20O มีลักษณะเป็นของแข็งผลึกสีขาวหรือไม่มีสี สามารถสังเคราะห์ได้ ในธรรมชาติพบในมินต์, มินต์ป่า, เปปเปอร์มินต์ในรูป (−)-menthol เมนทอลมีคุณสมบัติในการกระตุ้นตัวรับความรู้สึกเย็น TRPM8 ใช้เป็นยาบรรเทาปวดและยาชาเฉพาะที่

**อ้างอิง**

**อ่านเพิ่มเติม**
 date=1952- date=1990- date=1960-  pages=38–47- url= http://www.ingentaconnect.com/content/matthey/pmr/2002/00000046/00000002/art00011

**แหล่งข้อมูลอื่น**
  title = Menthol -  Ryoji Noyori Nobel lecture (2001)-  A review of menthol from the Science Creative Quarterly
หมวดหมู่:แอลกอฮอล์ทุติยภูมิ
หมวดหมู่:ยาบรรเทาปวด
อัตตาธิปไตย (แก้ความกำกวม)

อัตตาธิปไตย ในภาษาไทยมาจากคำว่า "อัตตา" (ตน) และ "อธิปไตย" (ความเป็นใหญ่) โดยมีรากจากคำภาษาบาลีว่า "อตฺตาธิปเตยฺย" โดยราชบัณฑิตยสถานได้ให้ความหมายว่า "ระบอบการปกครองที่ผู้นำมีอำนาจเด็ดขาดและไม่จำกัด" เป็นคำที่อาจหมายถึง- อัตตาธิปไตย (autocracy) เป็นระบอบการปกครองที่ผู้นำมีอำนาจเด็ดขาดและไม่จำกัด- อัตตาธิปไตย เป็นคำที่ใช้ในศาสนาพุทธหมายถึง การถือตัวเองเป็นใหญ่โดยการทำดียกเว้นชั่วเพราะเคารพในตนเอง
อัตตาธิปไตย

ในสาขารัฐศาสตร์ อัตตาธิปไตย
(autocracy)
เป็นระบอบการปกครองที่อำนาจสูงสุดรวมศูนย์อยู่ในมือของบุคคลคนเดียว
ที่สามารถตัดสินใจได้อย่างไม่จำกัดโดยกฎหมายหรือกลไกการควบคุมที่ประชาชนตั้งขึ้น
(อาจยกเว้นเมื่อคุกคามโดยปริยายด้วยรัฐประหารหรือการก่อการกำเริบของมวลชน)
เป็นคำที่ราชบัณฑิตยสถานได้ให้ความหมายไว้ว่า "ระบอบการปกครองที่ผู้นำมีอำนาจเด็ดขาดและไม่จำกัด"
อัตตาธิปไตยในประวัติศาสตร์ปกติจะอยู่ในรูปแบบสมบูรณาญาสิทธิราชย์หรือระบอบเผด็จการ
ในยุคต้น ๆ คำว่า "autocrat" มักใช้หมายถึงลักษณะที่พึงประสงค์ของผู้ปกครอง โดยนัยว่า "ไร้ผลประโยชน์ขัดกัน"


**ประวัติ == 
ในยุคกรีกสมัยกลาง (ประมาณคริสต์ศตวรรษที่ 5-6 จนจบสมัยกลาง) คำว่า Autocrates ใช้กับใครก็ได้ที่มีบรรดาศักดิ์เป็น "จักรพรรดิ" ไม่ว่ากษัตริย์จะทรงมีอำนาจเช่นไรจริง ๆ 
กษัตริย์เชื้อสายสลาวิกบางพระองค์ รวมทั้งจักรพรรดิของรัสเซียยังทรงมีคำว่า อัตตาธิปัตย์ (Autocrat) ในพระยศของพระองค์ ผิดจากกษัตริย์ภายใต้รัฐธรรมนูญในประเทศยุโรปอื่น ๆ

**เปรียบเทียบกับระบอบอื่น == 
ทั้งระบบรวบอำนาจเบ็ดเสร็จและเผด็จการทหารบ่อยครั้งระบุว่าเป็นอัตตาธิปไตย แม้อาจไม่ใช่จริง ๆ เพราะในระบบรวบอำนาจเบ็ดเสร็จ รัฐจะควบคุมวิถีชีวิตและประชาสังคมทุกอย่าง
อาจมีผู้มีอำนาจเผด็จการสูงสุด ซึ่งก็จะทำให้เป็นอัตตาธิปไตย หรืออาจมีผู้นำเป็นกลุ่มเช่น คณะผู้ยึดอำนาจการปกครองหรือพรรคการเมืองเดี่ยว 
ตามการวิเคราะห์ข้อพิพาททางการทหารระหว่างรัฐสองรัฐ ถ้ารัฐหนึ่งเป็นอัตตาธิปไตย โอกาสความรุนแรงจะเพิ่มขึ้นเป็นทวีคูณ
นิธิ เอียวศรีวงศ์ ได้ยกตัวอย่างที่จำแนกความแตกต่างระบอบอัตตาธิปไตยกับระบอบระบอบอำนาจนิยมโดยยกเรื่องราวของพันท้ายนรสิงห์ไว้ว่า "พระเจ้าเสือต้องการใช้อำนาจตามหลักอัตตาธิปไตย พระเจ้าแผ่นดินคือผู้มีอำนาจล้นพ้น จะรับสั่งให้อะไรเป็นผิดหรือถูกก็ได้ทั้งนั้น...แต่พระราชอำนาจในทัศนะของพันท้ายฯ เกิดขึ้นและดำรงอยู่ได้เพราะอาญาสิทธิ์ หากทรงละเว้นไม่เอาโทษพันท้ายฯ ก็จะทำให้อาญาสิทธิ์เสื่อมความศักดิ์สิทธิ์"

**การรักษาอำนาจ**
เพราะองค์อัตตาธิปัตย์ (autocrat) ก็ต้องอาศัยคนอื่น ๆ เพื่อจะปกครอง ดังนั้น การแยกแยะอัตตาธิปไตยจากคณาธิปไตยที่เกิดในประวัติศาสตร์ บางครั้งจึงเป็นเรื่องยาก
อัตตาธิปัตย์ตามประวัติโดยมากต้องอาศัยขุนนาง ทหาร นักบวช และกลุ่มอภิสิทธิชนอื่น ๆ
อัตตาธิปไตยบางครั้งจะอิงอำนาจการปกครองกับเทวสิทธิราชย์

**ตัวอย่างตามประวัติ**
จักรวรรดิโรมัน - ในปี 27 ก่อนคริสตกาล จักรพรรดิเอากุสตุสทรงก่อตั้งจักรวรรดิโรมันหลังจากอวสานของสาธารณรัฐโรมัน
แม้พระองค์จะทรงอนุญาตวุฒิสภาโรมัน แต่อำนาจที่แท้จริงก็อยู่ในพระหัตถ์ของพระองค์ทั้งสิ้น
เป็นระบอบที่ทรงสันติภาพและความรุ่งเรืองจนกระทั่งถึงจักรพรรดิก็อมมอดุสเริ่มตั้งแต่ ค.ศ. 161 แล้วต่อมาในคริสต์ทศวรรษที่ 3 จึงเห็นการรุกรานจากอนารยชนและความตกต่ำทางเศรษฐกิจ
ต่อมาทั้งจักรพรรดิดิออเกลติอานุส (ค.ศ. 284-305) และจักรพรรดิคอนสตันไทน์มหาราช (ค.ศ. 306-337) ก็ทรงอำนาจโดยเป็นผู้นำเผด็จการเบ็ดเสร็จ ซึ่งเพิ่มอำนาจขององค์จักรพรรดิ
แต่จักรวรรดิโรมันก็ขยายใหญ่มากจนจักรพรรดิดิออเกลติอานุส ต้องทรงให้ปกครองโดยผู้นำ 4 ท่านเป็นระบบ tetrarchy (ค.ศ. 284-324)
ในที่สุด จักรวรรดิโรมันก็แบ่งออกเป็นสองส่วน คือ ภาคตะวันตก (โรมัน) และภาคตะวันออก (จักรวรรดิไบแซนไทน์)
โดยจักรวรรดิโรมันตะวันตกในที่สุดก็ล้มลงใน ค.ศ. 476 หลังจากที่จักรพรรดิโรมุลุส เอากุสตุส ทรงยอมแพ้ต่อกษัตริย์เยอรมัน

**ดูเพิ่ม**
 ลัทธิอำนาจนิยม- จักรวรรดิรัสเซีย- นาซีเยอรมนี- เทวาธิปไตย

**เชิงอรรถและอ้างอิง**
หมวดหมู่:ระบอบการปกครอง
Think tank

คำภาษาอังกฤษว่า think tank 
(คณะทำงานระดับมันสมอง, กลุ่มคนที่ทำงานเกี่ยวกับการวิจัย, 
คณะผู้เชี่ยวชาญ, กลุ่มผู้เชี่ยวชาญ) 
หรือ policy institute (สถาบันนโยบาย) หรือ think factory (โรงงานความคิด) เป็นต้น
เป็นองค์การที่ทำงานวิจัยและสนับสนุนเกี่ยวกับประเด็นต่าง ๆ รวมทั้งนโยบายสังคม กลยุทธ์ทางการเมือง เศรษฐกิจ การทหาร เทคโนโลยี และวัฒนธรรม
สถาบันนโยบายโดยมากเป็นองค์การไม่แสวงหาผลกำไร ซึ่งบางประเทศรวมทั้งสหรัฐและแคนาดาเว้นภาษีให้
และพวกอื่นก็ได้ทุนจากรัฐบาล จากองค์การสนับสนุนประเด็นทางกฎหมายต่าง ๆ จากธุรกิจ หรือได้รายได้จากการให้คำปรึกษาหรือการวิจัยที่เกี่ยวข้องกัน
สถาบันนโยบายอาจมีกลุ่มผู้เชี่ยวชาญจากสาขาวิชาต่าง ๆ ทำงานให้กับผู้บริโภคที่เป็นรัฐบาลหรือเอกชน โปรเจ็กต์จากรัฐบาลบ่อยครั้งเกี่ยวกับการวางแผนทางสังคมและการป้องกันประเทศ งานที่ทำให้กับเอกชนอาจรวมการพัฒนาและการทดสอบเทคโนโลยีและผลิตภัณฑ์ใหม่ ๆ แหล่งเงินทุนอาจรวมการมอบเงินทุน สัญญาว่าจ้าง การบริจาคส่วนบุคคล และรายได้จากการขายรายงาน

**เชิงอรรถและอ้างอิง**
หมวดหมู่:นโยบาย
หมวดหมู่:องค์การวิจัย
หมวดหมู่:การวิจัยนโยบายสาธารณะ
หมวดหมู่:สถาบันวิจัย
ความหลากหลายทางพันธุกรรม

ความหลากหลายทางพันธุกรรม
(Genetic diversity)
เป็นจำนวนลักษณะทางพันธุกรรมทั้งหมดของสปีชีส์
ซึ่งแยกจาก "ความผันแปรได้ทางพันธุกรรม" (genetic variability) ซึ่งหมายถึงความโน้มเอียงของลักษณะทางพันธุกรรมที่จะต่างกัน
ความหลากหลายทางพันธุกรรมเป็นกลไกหนึ่ง ที่ประชากรสิ่งมีชีวิตปรับตัวให้เข้ากับสิ่งแวดล้อมที่กำลังเปลี่ยนไป
ถ้าประชากรมีความแตกต่างกันมาก หน่วยสิ่งมีชีวิตบางหน่วยในกลุ่มประชากรก็จะมีโอกาสมีอัลลีลในรูปแบบต่าง ๆ ที่เหมาะสมกับสิ่งแวดล้อมมากกว่า
และก็จะมีโอกาสรอดชีวิตแล้วสร้างทายาทที่มีอัลลีลที่ว่ามากกว่าหน่วยอื่น ๆ 
กลุ่มประชากรก็จะดำเนินไปได้ในรุ่นต่อ ๆ ไปเพราะความสำเร็จของหน่วยสิ่งมีชีวิตเหล่านั้น 
สาขาพันธุศาสตร์ประชากรมีสมมติฐานและทฤษฎีหลายอย่างเกี่ยวกับความหลากหลายทางพันธุกรรม
ทฤษฎีวิวัฒนาการที่เป็นกลาง (neutral theory of evolution) เสนอว่า ความหลากหลายเป็นผลของการสะสมความต่าง ๆ ที่ไม่มีประโยชน์และไม่มีโทษ
การคัดเลือกแบบแบ่งแยก (diversifying selection) เป็นสมมติฐานว่า สิ่งแวดล้อมที่ต่างกันของกลุ่มประชากรย่อย 2 กลุ่มภายในสปีชีส์เดียวกัน จะคัดเลือกอัลลีลในโลคัสเดียวกันที่ต่างกัน
ซึ่งอาจเกิดขึ้นในกรณีเช่น ถ้าสปีชีสนั้นมีถิ่นที่อยู่กว้างเทียบกับการเคลื่อนที่ได้ของหน่วยสิ่งมีชีวิตในกลุ่มนั้น
การคัดเลือกขึ้นกับความถี่ (frequency-dependent selection) เป็นสมมติฐานว่า เมื่ออัลลีลหนึ่ง ๆ สามัญมากขึ้น สิ่งมีชีวิตก็จะเสี่ยงสูงขึ้น
ซึ่งสามารถเกิดอาศัยปฏิสัมพันธ์ระหว่างตัวถูกเบียน-ตัวก่อโรค (host-pathogen interaction) ที่เมื่อสิ่งมีชีวิต (ตัวถูกเบียน) มีความถี่อัลลีลที่เป็นตัวป้องกันโรคสูง โรคก็มีโอกาสแพร่ไปมากขึ้นถ้ามันสามารถเอาชัยชนะต่ออัลลีลนั้นได้

**เชิงอรรถและอ้างอิง**

หมวดหมู่:ความหลากหลายทางชีวภาพ
หมวดหมู่:ชีวชาติ
หมวดหมู่:ชีววิทยาอนุรักษ์
หมวดหมู่:นิเวศวิทยา
หมวดหมู่:สปีชีส์
หมวดหมู่:พันธุศาสตร์ประชากร
8 เทพอสูรมังกรฟ้า (แก้ความกำกวม)

8 เทพอสูรมังกรฟ้า สามารถหมายถึง:- 8 เทพอสูรมังกรฟ้า วรรณกรรมชิ้นหนึ่งของ กิมย้ง

**ภาพยนตร์**
 The Battle Wizard ภาพยนตร์ที่ออกฉายในปี 1977- 8 เทพอสูรมังกรฟ้า ภาพยนตร์ที่ออกฉายในปี 1982- 8 เทพอสูรมังกรฟ้า ภาพยนตร์ที่ออกฉายในปี 1994

**ละครโทรทัศน์**
 8 เทพอสูรมังกรฟ้า ละครโทรทัศน์ที่ออกอากาศในปี 1982- 8 เทพอสูรมังกรฟ้า ละครโทรทัศน์ที่ออกอากาศในปี 1990- 8 เทพอสูรมังกรฟ้า ละครโทรทัศน์ที่ออกอากาศในปี 1997- 8 เทพอสูรมังกรฟ้า ละครโทรทัศน์ที่ออกอากาศในปี 2003- 8 เทพอสูรมังกรฟ้า ละครโทรทัศน์ที่ออกอากาศในปี 2013

**วิดีโอเกม**
 Dragon Oath เกม MMORPG ที่มีเนื้อหาเกี่ยวข้องกับมวนิยายเรื่องนี้
ฟูกูฮาระเกียว

ก้อนหินที่แสดงถึงที่ตั้งของฟูกูฮาระเกียว
ฟูกูฮาระเกียว (Fukuhara-kyō) เป็นอดีตเมืองหลวงโบราณของญี่ปุ่นในยุคเฮอัง สร้างขึ้นโดยไทระ โนะ คิโยโมริ ขุนนางที่กำลังเรืองอำนาจในราชสำนักขณะนั้น เมื่อเดือนมิถุนายน ค.ศ. 1180 เพื่อใช้เป็นเมืองหลวงแทนเฮอังเกียว โดยมีฐานะเป็นเมืองหลวงเพียง 6 เดือนก่อนจะย้ายกลับไปยังเฮอังเกียวในปลายปีเดียวกัน
ที่ตั้งของฟูกูฮาระในปัจจุบันอยู่ในหรือใกล้กับเขตเฮียวโงะ อันเป็นเขตหนึ่งในนครโคเบะ จังหวัดเฮียวโงะ ฟูกูฮาระสร้างขึ้นเพื่อใช้เป็นที่พำนักของคิโยโมริใน ค.ศ. 1160 ภายหลังจากกบฏปีเฮจิ ที่ตระกูลไทระต้องต่อสู้กับตระกูลที่เป็นคู่แข่งทางการเมืองอย่างตระกูลมินาโมโตะ
หมวดหมู่:ยุคเฮอัง
หมวดหมู่:เมืองหลวงเก่าของญี่ปุ่น
หมวดหมู่:จังหวัดเฮียวโงะ
หวยพัฒนา

บริษัทรัฐวิสาหกิจหวยพัฒนา (ບໍລິສັດ ລັດ​ວິ​ສາ​ຫະ​ກິດຫວຍພັດທະນາ​) หรือ หวยพัฒนา (ຫວຍພັດທະນາ​) เป็นรัฐวิสาหกิจที่ขึ้นตรงกับรัฐบาลลาวผ่านกระทรวงการเงิน มีหน้าที่ในการออกสลากเพื่อนำรายได้เข้ารัฐบาล และสนับสนุนกิจกรรมต่างๆของรัฐ (ลักษณะของหน่วยงานนี้เทียบเท่ากับสำนักงานสลากกินแบ่งรัฐบาลของรัฐบาลไทย)

**ประวัติ**
หวยพัฒนาเกิดขึ้นพร้อมกับการเปลี่ยนแปลงการปกครองเป็นระบอบสังคมนิยมคอมมิวนิสต์ เพื่อเป็นการระดมทุนเข้ารัฐบาล 
ก่อตั้งในปี พ.ศ. 2525 โดยประธานประเทศลาว ไกสอน พมวิหาน ตามมติสภารัฐมนตรีที่ 347/ปสล. ลงวันที่ 14 ธันวาคม พ.ศ. 2525 ในชื่อ "คณะหวยพัฒนา" ก่อนจะเปลี่ยนมาเป็นชื่อปัจจุบันในปี พ.ศ. 2540 และในปี พ.ศ. 2545 มีการเปิดโอกาสให้เอกชนเข้ามาร่วมจำหน่ายหวยพัฒนาด้วย
ปัจจุบัน บริษัทรัฐวิสาหกิจหวยพัฒนา จัดจำหน่ายสลากหลายรูปแบบ เช่น สลากเลข 5 ตัวในวาระสำคัญ ๆ สลากแบบจดขาย สลากดิจิทัลโดยใช้เครื่องจำหน่ายอัตโนมัติ และสลากแบบ SMS รวมถึงให้บริการรับแทงพนันฟุตบอลแบบถูกกฎหมายอีกด้วย ล่าสุด บริษัทรัฐวิสาหกิจหวยพัฒนาได้ยุติการจำหน่ายสลากแบบจดขายในพื้นที่นครหลวงเวียงจันทน์และปริมณฑล เมื่อวันที่ 31 มีนาคม พ.ศ. 2559
เมื่อวันที่ 19 มีนาคม พ.ศ. 2550 มีการเปิดอาคารสำนักงานใหญ่ของบริษัทรัฐวิสาหกิจหวยพัฒนา เป็นอาคารชั้นเดียว 2 หลัง อาคาร 2 ชั้น 1 หลัง และอาคารชั้นเดียวตามแบบสถาปัตยกรรมลาว 1 หลัง ต่อเชื่อมกับอาคารเดิมที่ทำการบูรณะเพื่อใช้เป็นโรงพิมพ์สลาก

**การออกสลาก**
ปัจจุบัน หวยพัฒนาออกรางวัลทุกวันจันทร์ พุธ และศุกร์ เวลา 20:00 น. มีการถ่ายทอดสดผ่านสถานีวิทยุกระจายเสียงแห่งชาติลาว และ สถานีโทรทัศน์แห่งชาติลาว ช่อง 1 (ทชล.1) โดยรูปแบบการออกรางวัลจะคล้ายคลึงกับการออกรางวัลของสลากกินแบ่งรัฐบาลของไทย ผลการออกรางวัลเลข 3 ตัว และ 2 ตัว ของสลากแบบจดขาย สลากดิจิทัลโดยใช้เครื่องจำหน่ายอัตโนมัติ และสลากแบบ SMS จะใช้เลข 3 และ 2 หลักท้ายของผลรางวัลเลข 4 ตัว มาใช้เป็นผลออกรางวัล
ต่อมาเมื่อวันที่ 15 สิงหาคม 2566 ได้เพิ่มการออกรางวัล ทดลองพิมพ์-แจกจ่าย สินค้าลอตเตอรี่เพิ่ม 12 ราศี และเพิ่มวันรางวัลพิเศษ ทุกวันอังคารและ วันพฤหัสบดี ช่องทางการแจกจ่าย ผ่าน POS และ Application Insee ฮับ ซึ่งเป็นทางเลือกใหม่ของรางวัลผู้โชคดี ตามประกาศของสำนักงาน นายกรัฐมนตรี หมายเลข 973/ฮัสเนีย วันที่ 26 พ.ค. 2023 และข้อ ตกลงรัฐบาล 2/กง วันที่ 26 มิ.ย. 2023
ห้องว่าการสำนักนายกรัฐมนตรี มีคำสั่งเมื่อวันที่ 17 สิงหาคม 2560 ให้บริษัทรัฐวิสาหกิจหวยพัฒนาลดการออกรางวัลเป็นสัปดาห์ละครั้ง ยกเลิกการให้บริการรับแทงพนันฟุตบอลและสลาก SMS รวมถึงป้องปรามการจำหน่ายหวยผิดกฎหมายอีกด้วย
และในปี 2564 สำนักงานรัฐวิสาหกิจหวยพัฒนาได้เปลี่ยนแปลงการออกรางวัล แต่เดิมจะออกเลขท้าย 5 ตัว ให้เพิ่มหลักที่ 6 เป็นรางวัลเลขท้าย 6 ตัว
ซึ่งจะเพิ่มมูลค่ารางวัลมากกว่าเท่าเดิม

**หวยนามสัตว์ 4/40**
การออกเลขนามสัตว์ จะออกหลังจากเสร็จสิ้นการออกรางวัลใหญ่ ซึ่งมีเลขทั้งหมด 40 เลข โดยให้ซื้อ 3 นามสัตว์ โดยสามารถถูกตำแหน่งไหนก็ได้ ปัจจุบันในปี 2023 เป็นต้นมาได้เพิ่มจำนวนรางวัลเป็น 4 นามสัตว์ จึงเรียกชื่อใหม่ว่า หวยตำราฝัน 4/40

**อ้างอิง**
	

**แหล่งข้อมูล**
  บริษัทรัฐวิสาหกิจหวยพัฒนา- Laolottery-  ถ่ายทอดสดหวยลาว
หมวดหมู่:เศรษฐกิจของประเทศลาว
หมวดหมู่:ประเทศลาว
หมวดหมู่:การพนัน
โรงเรียนขอนแก่นวิเทศศึกษา

โรงเรียนขอนแก่นวิเทศศึกษา (Khon Kaen Vithes Suksa Bilingual School) เป็นโรงเรียนสหศึกษาระดับ ปฐมวัย,ประถมศึกษา,มัธยมศึกษา อยู่ในความดูแลของสำนักงานคณะกรรมการส่งเสริมการศึกษาเอกชน กระทรวงศึกษาธิการ ก่อตั้งเมื่อปี พ.ศ. 2538 มีการเรียนการสอนเป็นสองภาษาเน้นภาษาอังกฤษด้วยหลักสูตรเคมบริดจ์จากประเทศสหราชอาณาจักร 

**ประวัติโรงเรียน**
โรงเรียนขอนแก่นวิเทศศึกษาได้จัดตั้งขึ้นเพราะ มหาวิทยาลัยขอนแก่นได้ทำโครงการศึกษาและจัดทำ "แผนลงทุนของจังหวัดขอนแก่น" เมื่อเดือนพฤษภาคม พ.ศ. 2537 สรุปว่า ถึงแม้ว่าจังหวัดขอนแก่นจะมีจุดเด่นเรื่องการเป็นจุดยุทธศาสตร์ของการคมนาคมขนส่งทางบกของภูมิภาคและแหล่งรวมสถาบันการศึกษาระดับ สูงจำนวนมาก รวมทั้งเป็นศูนย์รวมการบริหารราชการและศูนย์บริการการเงินของภูมิภาค แต่จุดอ่อนที่สำคัญประการหนึ่ง คือ ขอนแก่นยังไม่มีโรงเรียนนานาชาติ ทั้งๆที่จังหวัดขอนแก่นมีศักยภาพที่จะเปิดโรงเรียนนานาชาติได้ และได้มีข้อสรุปถึงเรื่องโครงการลงทุนด้านโครงสร้างพื้นฐานและโครงสร้างการสนับสนุนการลงทุนโดยรวมว่า "โครงการโรงเรียนนานาชาติจังหวัดขอนแก่น เป็นมาตรการหนึ่งที่จำเป็นของการพัฒนาจังหวัดขอนแก่น" จนกระทั่งได้จัดตั้งขึ้นเป็นโรงเรียนขอนแก่นวิเทศศึกษา ที่ตำบลบ้านหว้า อำเภอเมืองขอนแก่น จังหวัดขอนแก่น 

**ศิษย์เก่ามีชื่อเสียง**
 ณเดชน์ คูกิมิยะ นักแสดง, นายแบบ- เปรมอนันต์ ศรีพานิช นักแสดง- ธิติ มหาโยธารักษ์ นักแสดง

**อ้างอิง**


**แหล่งข้อมูลอื่น**
  เว็บไซต์หลักของโรงเรียนขอนแก่นวิเทศศึกษา
หมวดหมู่:โรงเรียนในอำเภอเมืองขอนแก่น
หมวดหมู่:โรงเรียนเอกชนในจังหวัดขอนแก่น
หมวดหมู่:โรงเรียนนานาชาติในประเทศไทย
หมวดหมู่:โรงเรียนที่ก่อตั้งในปี พ.ศ. 2538
กีฬาทางน้ำชิงแชมป์โลก 2017

กีฬาทางน้ำชิงแชมป์โลก 2017 (2017-es úszó-világbajnokság; 2017 World Aquatics Championships) จะมีกำหนดจัดขึ้นที่บูดาเปสต์, ฮังการี ระหว่างวันที่ 14–30 กรกฎาคม ค.ศ. 2017

**การคัดเลือกเจ้าภาพ**
เมื่อวันที่ 15 กรกฎาคม ค.ศ. 2011 ในการประชุมใหญ่ของฟีน่าที่เซี่ยงไฮ้ มีเมืองที่เสนอตัวเป็นเจ้าภาพมีดังนี้- RUS คาซัน- MEX กัวดาลาฮารา- HKG ฮ่องกง
เมืองกว่างโจว ประเทศจีน และมอนทรีออล ประเทศแคนาดา ได้ถอนตัวออกจากการเป็นเจ้าภาพก่อนที่จะมีการลงคะแนน
ผลการลงคะแนน เมืองกัวดาลาฮารา ได้รับเลือกให้เป็นเจ้าภาพในปี ค.ศ. 2017 (คาซัน ได้รับสิทธิให้เป็นเจ้าภาพในปี ค.ศ. 2015) เป็นครั้งแรกที่จัดขึ้นในเม็กซิโก
อย่างไรก็ตามการลดลงของราคาน้ำมันดิบตั้งแต่ช่วงครึ่งหลังของปี ค.ศ. 2014 ได้ส่งผลกระทบต่อการเงินของเม็กซิโก ทางรัฐบาลเม็กซิโกได้ตัดสินใจลดค่าใช้จ่ายและประกาศถอนตัวการเป็นเจ้าภาพในปี ค.ศ. 2017 เมื่อวันที่ 18 กุมภาพันธ์ ค.ศ. 2015
เมื่อวันที่ 11 มีนาคม ค.ศ. 2015 ฟีน่าได้ประกาศเมืองบูดาเปสต์จะเป็นเจ้าภาพในชิงแชมป์โลก 2017 ซึ่งเดิมบูดาเปสต์ได้เป็นเจ้าภาพในปี ค.ศ. 2021

**ปฏิทินกำหนดการแข่งขัน**

**ตารางเหรียญรางวัล**
ประเทศเจ้าภาพ

**ผลการแข่งขัน**

**ว่ายน้ำ**

**ชาย**

**หญิง**

**ผสม**

**กระโดดน้ำ**

**กระโดดน้ำระดับสูง**

**ระบำใต้น้ำ**

**โปโลน้ำ**

**ว่ายน้ำมาราธาน**

**อ้างอิง**

**แหล่งข้อมูลอื่น**
2017
โคดี คริสเตียน

โคดี อัลเลน คริสเตียน (เกิด 15 เมษายน 1995)) เป็นนักแสดงชาวอเมริกัน เขาเป็นที่รู้จักในบทบาท ไมค์ มอนต์โกเมอรี จากเรื่อง พริตตีลิตเทิลไลเออส์ ทางช่อง Freeform  และบทบาท ธีโอ แรเคน จากฤดูกาลที่ 5 และ 6 ในซีรีย์เรื่อง ทีน วูล์ฟ ทางช่อง เอ็มทีวี 

**ชีวิตส่วนตัว**
โคดีมีเชื้อสาย ชนพื้นเมืองอเมริกา เผ่าพีนอบสกอตจากทางแม่ และเติบโตขึ้นในเขตอนุรักษ์ของรัฐเมน 
แม่ของเขาเป็นผู้รอดชีวิตจากมะเร็งเต้านม และเขาได้รณรงค์เพื่อหาเงินบริจาคเพื่อการวิจัยมะเร็งเต้านม

**อาชีพ**
โคดีรับบทบาทเป็น ไมค์ มอนต์โกเมอรี น้องชายของ อาเรีย มอนต์โกเมอรี ในเรื่อง พริตตีลิตเทิลไลเออส์ ทางช่อง Freeform ตั้งแต่ปี 2010 รวมถึงปรากฏตัวในซีรีส์โทรทัศน์ต่างๆ เช่น เรื่อง ทรู บลัด, แพทย์มือใหม่ หัวใจเกินร้อย และ แบ็ก ทู ยู กับ ลอรา มาราโน และในภาพยนตร์ปี 2011 เรื่อง Kill the Irishman ปี 2013 โคดีได้ร่วมแสดงในภาพยนตร์เรื่อง The Starving Games เป็นภาพยนตร์ล้อเลียนภาพยนตร์เรื่อง เกมล่าชีวิต
เขาปรากฏตัวในฤดูกาลที่ 5 และ 6 ของซีรีส์ ทีน วูล์ฟ ทางช่องเอ็มทีวี รับบทบาทเป็น ธีโอ แรเคน ซึ่งเป็นสัตว์ประหลาด คิเมียรา และ มนุษย์หมาป่า

**ผลงาน**

**ภาพยนตร์**

**โทรทัศน์**

**รางวัลและชื่อเข้าชิง**

**อ้างอิง**

**แหล่งข้อมูลอื่น**
 2421367- Cody-Christian-341185262756369- reallycody- codychristian
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกันในศตวรรษที่ 21
หมวดหมู่:บุคคลที่เกิดในปี พ.ศ. 2538
หมวดหมู่:นักแสดงเด็กชาวอเมริกัน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายชนพื้นเมืองอเมริกัน
8 เทพอสูรมังกรฟ้า (ละครโทรทัศน์ พ.ศ. 2556)

8 เทพอสูรมังกรฟ้า (อังกฤษ: The Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2556 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย จง ฮั่นเหลียง, คีบ็อม, จาง เหมิง ออกอากาศทางช่อง เหอหนานทีวี ในจีน แต่ในไทย ละครเรื่องนี้จะออกอากาศทางช่องเวิร์คพอยท์

**เนื้อเรื่องย่อ**
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

**นักแสดงนำ**
 จง ฮั่นเหลียง รับบท เฉียวฟง- คีบ็อม รับบท ต้วนอี้- จาง เหมิง รับบท หวัง ยู่หยิน- ชิเซา รับบท เทียนซานถงเหล่า / นางเฒ่าทาริกา

**แหล่งข้อมูลอื่น**
   The Demi-Gods and Semi-Devils official weibo on Sina.com

**ลำดับรายการโทรทัศน์**
หมวดหมู่:ละครโทรทัศน์จีนในปี พ.ศ. 2556
หมวดหมู่:ละครโทรทัศน์จีนในปี พ.ศ. 2557
8 เทพอสูรมังกรฟ้า (ละครโทรทัศน์ พ.ศ. 2546)

8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2546 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย หู จฺวิน, หลิว อี้เฟย์, หลิน จื้ออิ่ง ออกอากาศทางช่อง CCTV ในจีน

**เนื้อเรื่องย่อ**
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

**นักแสดง**
 ฮู จุน รับบท เฉียนฟง- หลิว อี้เฟย์ รับบท หวัง ยู่หยวน- หลิน จื้ออิ่ง รับบท ต้วนอี้- ซุน เจียวหลง รับบท จักรพรรดิจินไท่จู่

**เรตติ้ง**
ในจีน ทำเรตติ้งเฉลี่ยได้ 1.17 จุด

**แหล่งข้อมูลอื่น**
 0404679-   Demi-Gods and Semi-Devils on Sina.com
หมวดหมู่:ละครโทรทัศน์จีน
หมวดหมู่:ละครโทรทัศน์จีนในปี พ.ศ. 2546
หมวดหมู่:ละครโทรทัศน์ช่องซีซีทีวี